月光光 (動畫短片)

《月光光》（，國際音標: /laˈluna/ [laˈluːna]），是敆2011年由皮克斯動畫工作室製作其動畫短片，由埃里康·卡薩羅薩（英語：Enrico Casarosa）執導。敆安錫國際動畫影展上放映固加敆《勇敢傳說》之前播放。《月光光》敆2012年11月13號敆《勇敢傳說》其DVD共藍光光碟上發行。茲萆短片固乞收錄着《皮克斯動畫短片合集 2》（英語：Pixar Short Films Collection, Volume 2）。

《月光光》获得過第84屆奧斯卡金像獎最佳動畫短片獎提名。

 短片劇情 
蜀隻三代同堂其家庭敆半暝三更出航，然後敆海上拋錨。公公送乞伲囝蜀帽囝，隨後郎罢共帽囝拉低，公公復共伊捵懸，兩隻儂就為戴𡅏帽囝其方式發生爭執。之後月出其，郎罢搭𡅏梯梯讓伲囝扒上去，共船錨插敆滿月上。伊各儂其工作是敆月上掃墜落其星星。

郎罢敦促伲囝使推帚掃星星，但是公公堅持使掃把掃星星，兩隻儂復蜀回為勞動工具發生爭執。就敆此時，蜀粒特別大其星星砸落敆在月上，仱公公共郎罢復為怎怎移動茲粒星星發生爭執。旁邊其伲囝討着蜀把鐵錘囝，決定使自家其方式來解決茲萆問題。伊將帽檐向後頭捵，選擇自家其方式來戴帽囝，然後扒上許萆特別大其星星，蜀錘將伊敲成嘢価小星星。隨後工作順利進行，伲囝選擇使耙耙掃星星，無選公公共郎罢其方法。

工作完成，三隻儂轉遘海上。公公共郎罢都為伲囝感遘高興，隨後公公共郎罢雙方也和解了。鏡頭轉移，短片以蜀萆發光其新月結束。

 配音演員 
 伲囝（Bambino）配音：Krista Sheffler
 郎罢（Papà）配音：Tony Fucile
 公公（Nonno）配音：Phil Sheridan

 創作靈感 
《月光光》其劇情靈感起源是趁埃里康·卡薩羅薩其童年經歷來其，伊其公公嘢稠共伊倛郎罢發生爭執；詳見《皮克斯短片精選2（英語：Pixar Short Films Collection, Volume 2）》中《月光光》解說。再加工自安托萬·德聖埃克絮佩里共伊塔羅·卡爾維諾其故事。電影風格參考宮崎駿其動畫共意大利動畫家奧斯瓦爾多·卡維多利（英語：Osvaldo Cavandoli）其《線條先生（英語：La Linea (TV series)）》。

 參考鏈接 

分類:動畫